Asentel n yimǧuhad di tegrawla n 54, seg yisental yuɣen tunti akken iwata deg wurti asefran aqbayli atrar. Banen-d kra n yimedyazen d tmedyazin n temnaḍt n leqbayel id-yewwin awal s wudem alqayan. Imi tamnaḍt n leqbayel seg temnaḍin n tmurt n Lzzayer i yeddren ineḍruyen n tegrawla 54 s waṭas n lmerta d laɛtab ur nesɛi timlilt.Ulac tawacult ur nefki seg warraw-is wid iseblen tarwiḥt ɣef tmurt,ffɣen s idurar qublen aɛdaw aṛumi s waṭas n tebɣest d tirrugza.